# Algõpe

See osa käib samm-sammult läbi kõige tähtsamad asjad, mida vähegi keerukama dokumendi loomisel tuleb teada ja osata. Näidisena püüame siin valmistada ühe korraliku infolehe.

Me soovitame tungivalt, et eriti juhul, kui raamipõhised tekstitöötlusrakendused sulle juba varasemast tuttavad ei ole, läbiksid vähemalt korra meie algõppekursuse.

## Algõpe: esialgse malli valimine

Me oleme algõppe jaganud 23 sammuks. Iga sammu järel on kaldkirjas tekst, mis võtab antud sammu lühidalt kokku.

Esimest korda &kword;i käivitades (või uut dokumenti luues juba &kword;i käivitanuna) ilmub dialoog, milles &kword; palub valida malli.

Pilt

Siin saab:

- Valida uuele dokumendile esialgse malli.

- Avada kõvakettale või võrku salvestatud &kword;i dokument.

1. samm: klõpsa Lehekülje paigutus.

Pilt

Siin on näha kättesaadavad lehekülje paigutuse mallid. Kui soovid teada, mille poolest erinevad lehekülje paigutusele ja tekstile orienteeritud mallid, uuri lähemalt osa Erinevus tekstile orienteeritud ja lehekülje paigutuse mallide vahel.

2. samm: vali ikoon Lihtne paigutus, klõpsates sellel hiire vasaku nupuga.

Pilt

Seda malli kasutame edaspidi oma algõppekursuses.

3. samm: kinnita oma valikut klõpsuga nupule Selle malli kasutamine.

Pilt

Valiku lõpetamine

&kword; avab nüüd uue, kolme raamiga dokumendi. Raame näitavad valgel taustal olevad hallid kastid. Iga kast on omaette raam.

## Algõpe: raami valimine ja teksti sisestamine raami

Kui soovid alustada teksti (või tegelikult ükspuha milliste andmete) sisestamist dokumenti, tuleb &kword;ile teada anda, millisesse raami need asetada.

Et nii dokumendi redigeerimine kui vormindamine oleks ühtaegu lihtne ja tõhus, muutub hiireklõpsuga käivitatav käsk vastavalt sellele, kus &kword;i aknas kursor parajasti asub.

Kui kursor asub tööriistaribade, kerimisriba, menüünuppude või mõne muu dokumendivälise ala kohal, on kursor noolekujuline. Selline kursor peaks sulle juba muudest &kde; rakendustest tuttav olema.

Kui kursor asub dokumendi sees, võib kursor võtta kaks erinevat kuju vastavalt sellele, kui lähedal asub ta raami servale.

Kui hiirekursor asub raami serval või selle vahetus läheduses, muutub ta kaheks ristuvaks kahesuunaliseks nooleks. Nüüd hiire vasaku nupuga klõpsates saab raami valida.

Kui kursor paikneb servast eemal, omandab see tavalise tekstikursori kuju. Kui nüüd klõpsata hiire vasaku nupuga, annab see &kword;ile teada, et kavatsed asuda sellesse raami teksti sisestama.

4. samm: vii hiirekursor raami ülemisse nurka. Kontrolli, et see ei muutuks raami valimise kursoriks.

5. samm: klõpsa hiire vasaku nupuga.

Pilt

See annab &kword;ile teada, et kavatsed asuda sellesse raami teksti sisestama. Kursor ilmub raamis nähtavale hiireklõpsu tegemise kohas. Klõpsa raami ülemisele vasakule nurgale.

6. samm: kirjuta klaviatuuri abil järgmine tekst: `KWordi pressiteade`.

See kujutab meie infokirja näidisteksti.

7. samm: vali sõnad KWordi pressiteade, asetades hiirekursori teksti lõppu. Klõpsa &HVN;ga ja lohista hiirekursorit vasakule. Valitud tekst muutub värvilisel taustal valgeks. Kui kogu tekst on valitud, vabasta &HVN;.

Pilt

See määrab, millist teksti asume muutma 8. sammul.

8. samm: klõpsa teksti suuruse liitkastis ja muuda käesolev number, nii et see oleks 26.

Pilt

See annab valitud tekstile pealkirjaks kohasema suuruse.

## Algõpe: raami suuruse muutmine

Nüüd, kus natuke teksti on juba sisestatud, võime näha, et see raam peaks õigupoolest ulatuma lehekülje vasakust äärest paremani, kui me ikka tahame seda pealkirjana näha. See tähendab, et on vaja muuta raami suurust ja kuju.

9. samm: vii hiirekursor raami servale (sinna jõudmist võib märgata selle järgi, et kursor võtab kahe ristuva kahesuunalise noole kuju) ja klõpsa &HVN;ga.

See tegevus valib raami, nii et seda saab hakata muutma.

Nüüd näed, et raam on muutunud tumedaks ja tema servadele on tekkinud 8 ruudukest. Nende ruudukeste abil saabki raami suurust muuta.

10. samm: vii hiirekursor raami alumises paremas nurgas asuvale ruudukesele. Klõpsa &HVNga; ja nuppu all hoides lohista hiirt paremale üles.

Pilt

Vaata, kuidas raami kuju muutub. Muuda raami suurust ja kuju, kuni see võtab enam-vähem allpool näidatava kuju:

Pilt

Kui see nii on, vabasta hiirenupp.

## Algõpe: raami liigutamine leheküljel ja raamide seadmine kihtidesse

Olles tekitanud pealkirjaploki, viime selle nüüd lehekülje ülaosas keskele.

11. samm: vii hiirekursor raami piirdele (aga mitte tumedatele ruudukestele).

Kursor muutub nelja suunda näitavaks noolristiks. See näitab, et &kword; on valmis raami leheküljel liigutama.

12. samm: klõpsa &HVNga; ja seda all hoides lohista hiirt. Näed, et raam liigub vastavalt hiire liikumisele. Aseta raam lehekülje ülaosas keskele. Kui oled asukohaga rahul, vabasta hiirenupp.

Pilt

Pane tähele, et pealkirjaploki parem külg on kadunud tühja raami taha. Seda saab hõlpsasti korrigeerida.

13. samm: vali menüükäsk Raamid Too esiplaanile.

Pilt

See toob pealkirja teise raami kohale. Raame saab ettepoole tuua või tahapoole viia, et saada just selline välimus, nagu vaja.

## Algõpe: uue raami lisamine ja teksti kulgemise määramine kahe raami vahel

Nüüd lisame oma esimesele katsetusele uue tekstiraami.

14. samm: vali esmalt menüükäsk Lisamine Tekstiraam.

Pilt

Kursor mutub ristikujuliseks. Selle abil saab nüüd joonistada leheküljele uue raami kuju. Pane esmalt paika uue raami üks nurk. Klõpsa selleks vajalikus kohas hiire vasaku nupuga. Nuppu all hoides liiguta nüüd hiirt diagonaalselt. Ilmuv piirjoon näitab tulevase raami kuju. Kui see on saanud kuju, millega rahule jääd, vabasta hiire vasak nupp.

Pilt

See ei ole praeguse kursuse seisukohalt kuigi oluline, kas loodud raam meenutab meie toodud näidet või mitte.

Kui vabastad hiire vasaku nupu, ilmub dialoog.

Selles on näha kõik olemasolevad raamigrupid. Valitud on vaikeväärtus. Kui seda kasutada, luuakse uus raamigrupp (see tähendab, et tekst ei kulge ühestki teisest raamist äsja loodud raami).

Pane tähele, et uue raamigrupi vaikenimetus on Tekstiraamide grupp 3

15. samm: algõppekursuse tarbeks sobib vaikevõimalus Uue raamigrupi loomine päris hästi. Klõpsa nüüd nupule OK.

Pilt

Nüüd luuaksegi uus raamigrupp, mis kannab nimetust Tekstiraamide grupp 3.

Nüüd loome veel ühe väikese raami äsja loodust vahetult paremale.

16. samm: vali menüükäsk Lisamine Tekstiraam.

Pilt

Taas ristikujulist kursorit kasutades joonista veel üks väike raam.

Pilt

Ilmub dialoog.

17. samm: vali &HVN;ga klõpsates võimalus Tekstiraamide grupp 3.

Pilt

18. samm: klõpsa nupule OK.

Pilt

See, millega just äsja hakkama said, oli uue tekstiraami ühendamine vahetult enne seda loodud raamiga. Võid seda ise kontrollida:

19. samm: klõpsa uues raamis &HVN;ga.

Pilt

20. samm: hakka kirjutama. Sul tuleb kirjutada suhteliselt palju, aga ära jäta pooleli. Kui tekstiraamis ruum otsa lõpeb, näed, et tekst ilmub nüüd viimasena loodud tekstiraami.

Pilt

## Algõpe: raami kustutamine

Nüüd kustutame raami, mida me ei vaja. Võtame ette pika tekstiraami kustutamise lehekülje parempoolses osas.

21. samm: vii hiirekursor parempoolse tekstiraami piirdele (pea meeles, et piirdele jõudmisest annab märku kursori muutumine) ja klõpsa &HVN;ga.

Pilt

See valib raami.

22. samm: vali menüükäsk Raamid Kustuta raam.

Pilt

Ilmub dialoog, mis pärib, kas sa soovid tõepoolest raami kustutada.

23. samm: klõpsa nupule Kustuta.

Sellega on raam kustutatud.

## Algõpe: kokkuvõte

Loodetavasti suutis see pisike algõppekursus sulle selgeks teha &kword;i kõige põhilisemad võimalused.

Nüüd peaksid oskama:

- Käivitada uue dokumendi malli põhjal

- Lisada raamile teksti.

- Teksti suurust muuta.

- Raame luua, liigutada, kustutada ja nende suurust muuta.

Selle algõppekursuse eesmärk ei olnudki tutvustada sulle &kword;i kõiki omadusi, vaid anda ülevaade kõige põhilisematest asjadest. Usutavasti on sul nüüd selge, kuidas põhimõtteliselt raamidega ümber käia. Kui sul rohkem abi vaja läheb, siis selleks on mõeldud käsiraamatu ülejäänud osad, kus jagatakse põhjalikult seletusi ja vihjeid &kword;i kõigi võimaluste kohta.