# Krok za krokom

Táto kapitola obsahuje krok za krokom úvod do programu &kpresenter;. Pomocou najjednoduchších krokov vám ukáže, ako vytvoriť prezentáciu a ako do nej pridať základné efekty.

## Vytvorenie nového dokumentu

Po spustení programu &kpresenter; sa objaví dialóg pre výber šablóny.

Dialóg Vybrať šablónu Dialóg Vybrať šablónu

Štandardná voľba je Začať s prázdnym dokumentom. Kliknutím vyberte šablónu označenú ako Title (označená červenou farbou). Tým sa automaticky vyberie Vytvoriť nový dokument zo šablóny.

Teraz stlačte tlačidlo OK. Tým sa zobrazí okno editora obrázkov, kde môžete prezerať a upravovať obrázky prezentácie (a objekty v nich). Momentálne máme iba jeden obrázok, ktorý obsahuje iba jeden textový box.

Editor obrázkov Editor obrázkov

Dvakrát kliknite na textový box. Kurzor sa zmení na vertikálnu čiaru aby zvýraznil, že teraz môžete zadať nejaký text.

Kurzor pre vkladanie textu Kurzor pre vkladanie textu

Tak tam niečo napíšte!

Pridanie textu Pridanie textu

Po napísaní kliknite mimo textu, aby ste zrušili výber textového boxu.

## Pridanie novej stránky

Teraz skúsime pridať do prezentácie nový obrázok. Kliknite na menu Vložiť a vyberte Stránka.

Vloženie stránky z menu Vloženie stránky z menu

Tým sa zobrazí dialóg Vložiť stránku.

Dialóg Vložiť stránku Dialóg Vložiť stránku

Stlačením OK použijeme štandardné nastavenie, čím pridáme novú stránku za stránku 1.

Opäť sa zobrazí dialóg Vybrať aby sme určili, ako má nová stránka vyzerať. Teraz dvakrát klikneme na šablónu One Column (zvýraznená červernou farbou).

Výber šablóny pre novú stránku Výber šablóny pre novú stránku

V okne sa objaví nový obrázok. Pomocou ľavej časti okna môžete prechádzať medzi obrázkami v prezentácii (zvýraznené červenou farbou).

Zoznam obrázkov Zoznam obrázkov

Stránka, ktorú sme práve vložili, obsahuje dva textové boxy. Jeden je určený pre titulok stránky a druhý bude obsahovať zoznam položiek s odrážkami.

Nová stránka Nová stránka

Dvakrát kliknite a napíšte titulok. Potom dvakrát kliknite na druhý box. Všimnite si, že odrážky sa automaticky zobrazia v momente, keď začnete písať text. Niečo napíšte a ukončite odstavec pomocou klávesu Enter alebo Return. Ako píšete ďalšie odstavce, odrážky sa pred nimi automaticky zobrazujú.

Pridávanie textu na druhý obrázok Pridávanie textu na druhý obrázok

Výber textového boxu zrušíte kliknutím mimo neho.

## Vloženie kresby

Teraz sa vráťme späť na prvý obrázok. Použite na to zoznam obrázkov vľavo.

V tejto kapitole oživíme prezentáciu pridaním pekného loga na titulnú stránku. Najprv kliknite na menu Vložiť a vyberte Obrázok.

Použitie menu pre pridanie kresby Použitie menu pre pridanie kresby

Tým sa zobrazí dialóg pre výber súboru. Ovládanie tohto a aj ostatných štandardných dialógov &kde; je detailne popísané v dokumentácii pre prostredie &kde;. Pomocou kliknutia na priečinok môžete medzi nimi prechádzať, rovnako ako pomocou tlačidiel v štýle prehliadačov na paneli (zvýraznené červenou farbou). Kliknutím na šipku hore sa presuniete o jednu úroveň priečinkov vyššie.

Nájdite súbor `koffice-logo.png`, ktorý je možno v inom priečinku, než aký je zobrazený na obrázku dole. Ale kľudne môžete vybrať aj iný obrázok, ak chcete! Vyberte súbor a stlačte Otvoriť.

Výber pridávaného obrázka Výber pridávaného obrázka

Grafické logo je teraz v ľavom hornom rohu okna. Okolo neho sú viditeľné ovládacie prvky (malé čierne štvorce).

Práve pridaný obrázok Práve pridaný obrázok

Umiestnite kurzor myši do stredu obrázka a ťahajte ho do stredu titulnej stránky.

Presun obrázku na miesto Presun obrázku na miesto

A je to. Teraz máme na titulnej strane obrázok!

## Pridanie tieňa titulku

Teraz vylepšíme titulnú stranu pridaním tieňa za titulok. Stlačte pravé tlačidlo myši niekde na titulku. Tým sa stanú dve veci: textový box titulku sa vyberie a zobrazí sa kontextové menu.

Z menu vyberte možnosť Tieň

Kontextové menu Kontextové menu

Zobrazí sa dialóg Tieň. Vzdialenosť medzi tieňom a textom je momentálne 0, takže tieň nie je vidieť (je to červená časť dialógu).

Dialóg Tieň Dialóg Tieň

Hodnotu vzdialenosti zvýšte na 3. V okne náhľadu je vidieť, ako sa efekt prejaví. Teraz stačte OK.

Pridanie tieňa titulku Pridanie tieňa titulku

A titulok má tieň!

Nový tieňovaný titulok Nový tieňovaný titulok

## Zmena farby textu titulku

Skončíme zmenou farby titulku z čiernej na modrú. Vyberte textový box titulku dvojitým kliknutím.

Farbu zmeníte kliknutím na ikonu tmavomodrej farby na palete farieb vpravo (táto ikona je zvýraznená červenou farbou.)

Paleta farieb Paleta farieb

Zmenou farby sa vybraný text zmení. Presná farba, na ktorú sa vybraný text zmení, závisí na vašom aktuálnom nastavení farebnej schémy.

Zvýraznený text Zvýraznený text

Teraz kliknite mimo text, aby ste zrušili jeho výber.

Dokončený titulok Dokončený titulok

Takže máme dva obrázky, skúsme teda spustiť prezentáciu! Stlačte tlačidlo Štart (šedá šípka) v hornom paneli nástrojov. Na obrazovke sa objaví prvý obrázok.

Prvý obrázok Prvý obrázok

Kliknutím kdekoľvek prejdete na nasledujúci obrázok. Môžete použiť aj tlačidlo Page Down.

Druhý obrázok Druhý obrázok

Pre ukončenie prezentácie kliknite pravým tlačidlom myši a z kontextového menu vyberte Koniec prezentácie.