# Üksikasjalikud juhised: dokumentide loomine, salvestamine ja trükkimine

Selles osas võtame vaatluse alla kõik, mida on vaja teada uue dokumendi loomiseks, selle salvestamiseks, salvestatud dokumendi avamiseks ning dokumendi trükimiseks.

## Uue dokumendi loomine

Uut dokumenti saab luua 5 viisil:

- käivitades &kword;i &kde; paneelilt.

- käivitades &kword;i käsurealt käsuga

      $kword &

- kui &kword; on juba avatud, siis menüükäsuga Fail Uus.

- selle asemel võib kasutada ka kiirklahvi &Ctrl;N

- klõpsuga tööriistariba nupul .

Millist viisi sa ka ei kasutaks, ilmub igal juhul dialoog:

See dialoog võimaldab:

- Luua uue dokumendi malli põhjal

- Avada olemasoleva dokumendi

- Avada hiljutise dokumendi

&kword; jätab sinu valiku meelde ja järgmisel korral pakutakse vaikimisi välja võimalus, mille valisid eelmisel korral.

### Uue dokumendi loomine malli põhjal

Malli põhjal uue dokumendi loomiseks tuleb esmalt valida mall.

1. Kasuta dialoogikasti vasakus servas olevaid ikoone malligrupi valimiseks. Grupi valimiseks ja kõigi selles leiduvate malide nägemiseks klõpsa lihtsalt grupi nimel &HVN;ga.

   Pea meeles, et on olemas nii tekstile kui lehekülje paigutusele orienteeritud mallid. Kui tahad nende erinevust täpsemalt meelde tuletada, klõpsa siia.

   Olles valinud sobiva ikooni, näed seal kõiki kättesaadavaid malle, igaühel juures nimetus ja väike ikoon, mis näitab dokumendi ligikaudset väljanägemist.

   &kword; pakub omalt poolt nelja standardset malligruppi. Sul on aga ka võimalus paigaldada muidki malle või luua neid lausa ise.

2. Malli valimiseks klõpsa sellel &HVN;ga. Valitud mall tõstetakse esile.

3. Kinnita oma valikut klõpsuga nupule Kasuta seda malli ning valitud malli põhjal luuaksegi uus dokument.

Veel kiiremini jõuab sama tulemuseni, kui teha malliikoonil topeltklõps, misjärel &kword; avab selle automaatselt.

### Olemasoleva dokumendi avamine

Klõpsa nupule Ava olemasolev dokument..., mis avab uue dialoogi. Rohkem infot selle dialoogi kohta leiab osast Failidialoogi kasutamine.

#### Hiljutise dokumendi avamine

&kword; jätab meelde viimati kasutatud dokumendid. Nende seast saab vajaliku valida klõpsuga ikoonile Viimati kasutatud dokumendid. Seal on ära toodud viimati kasutatud failid. Klõpsa soovitud faili ikoonil &HVN;ga ja seejärel klõpsa nupule Ava see dokument.

## Dokumendi salvestamine

Kui oled vajaliku teksti ja andmed dokumenti sisestanud, tekib sul usutavasti ühel heal hetkel pöördumatu vajadus fail ka salvestada.

&kword; suudab luua ka `.pdf`-faili. Kuidas see täpsemalt käib, loe osast Kuidas luua `.pdf`-fail.

### Käsk Salvesta

Käsku Salvesta saab anda 3 viisil:

- menüükäsuga Fail Salvesta

- kiirklahviga &Ctrl;S

- või klõpsuga tööriistariba nupule .

Millise meetodi sa ka valid, &kword;is annab see ikka ühesuguse tulemuse.

Käsuga Salvesta annad &kword;ile korralduse salvestada fail selle praeguse nimega. Selle käsu korral ei pakuta automaatselt võimalust muuta faili nime või asukohta. Kui soovid neid muuta, tuleb valida menüükäsk Fail Salvesta kui...

Kui fail ei ole varem salvestatud, ei ole sellel ilmselgetel põhjustel ka nime. Sellisel juhul käivitab &kword; automaatselt käsu Salvesta kui..., mis annab võimaluse määrata faili nimi.

&kword; ei anna midagi teada, kui salvestamine oli edukas, vaid pöördub seejärel kohe tagasi dokumendi redigeerimise vaate juurde.

Seda, kas fail on salvestatud või mitte, saab näha tiitliribal. Kui mingid muutused on salvestamata, seisab seal [muudetud].

Kui salvestamine oli edukas, on tiitliribal näha ainult failinimi. Kui salvestamisel tekkis mingi tõrge, annab sellest teada ilmuv veakast.

### Käsk Salvesta kui...

#### Üldine

Käsku Salvesta kui... saab anda 2 viisil:

- menüükäsuga Fail Salvesta kui...

- või käsuga Salvesta, kui failil ei ole veel nime.

Erinevus käsu Salvesta ja Salvesta kui... vahel seisab selles, et Salvesta kui... annab sulle võimaluse määrata faili nimi ning vajadusel salvestada see teises vormingus või asukohas. Käsk Salvesta aga võimaldab lihtsalt salvestada faili samas vormingus ja samas asukohas.

#### Dialoogi kasutamine

Kui valid käsu Salvesta kui..., ilmub dialoog.

Rohkem infot selle dialoogi kohta leiab osast Failidialoogi kasutamine.

Kui oled jõudnud kataloogi, kuhu soovid faili salvestada, kirjuta faili nimi kasti Asukoht.

&kword; suudab luua ka `.pdf`-faili. Kuidas see täpsemalt käib, loe osast Kuidas luua `.pdf`-fail.

Failinime lõppu ei ole vaja kirjutada laiendit `.kwd`, selle teeb sinu eest ära &kword; ise.

&UNIX; puhul on failinimed märksa paindlikumad kui paljude muude operatsioonisüsteemide korral. Need võivad:

- olla peaaegu igasuguse pikkusega

- koosneda suvalisest suurte ja väikeste tähtede kombinatsioonist

- sisaldada tühikuid ja kirjavahemärke

Faili nimi ei tohi siiski:

- alata tühiku või punktiga

- lõppeda mõne muu levinud faililaiendiga (`.ps`, `.pdf` jne.).

Kui vajalik info on sisestatud, klõpsa salvestamisprotsessi lõpuleviimiseks nupule Salvesta.

&kword; ei anna teada, kui salvestamine oli edukas, vaid naaseb sellisel juhul kohe dokumendi redigeerimise vaate juurde. Kui tekib aga mingi tõrge, ilmub veateate kast.

&kword; saab faili salvestada ainult sellisesse asukohta, kuhu sul on operatsioonisüsteemiga määratult õigus seda teha. Kui püüad salvestada faili asukohta, kus sul sellist õigust ei ole, annab &kword; teada veast.

## Salvestatud dokumendi avamine

Käsku Ava... saab anda 4 viisil:

- klõpsuga kaardile Avatakse olemasolev dokument uue dokumendi avamisel

- menüükäsuga Fail Ava...

- kiirklahviga &Ctrl;O

- või klõpsuga tööriistariba nupule .

Millise meetodi sa ka valid, &kword;is annab see ikka ühesuguse tulemuse.

### Dialoogi kasutamine

Faili avamise käsu andmisel ilmub dialoog.

Rohkem infot selle dialoogi kasutamise kohta leiab osast Failidialoogi kasutamine.

Leia dialoogis dokument, mida soovid avada. Kui oled selle leidnud, klõpsa failil &HVN;ga. Klõps nupule OK avab faili.

Dialoogis on ka nupp Loobu, millele klõpsates saad anda teada oma soovist faili avamisest loobuda.

## Dokumendi trükkimine

Käsku Trüki... saab anda 3 viisil:

- menüükäsuga Fail Trüki...

- kiirklahviga &Ctrl;P

- või klõpsuga tööriistariba nupule .

Ükspuha millist viisi sa ei kasutaks, ilmub igal juhul &kde; trükkimisdialoog.

Ülal asuvas liitkastis Nimi on näha parajasti valitud printer. Selle seadistamiseks klõpsa nupul Omadused.

Muu printeri valimiseks kasuta liitkasti.

Kui soovid trükkida oma faili PostScript-failina, PDF-failina, faksmodemile (et seda faksina ära saata) või PDF-failina e-kirjaga saatmiseks, vali vasta võimalus liitkastist Nimi. Kui oled mõne sellise võimaluse valinud, kirjuta failinimi kasti Väljundfail.

Rida Olek annab teada, kas printer on parajasti ühendatud ja ega see hetkel millegi muu trükkimisega tegele. Siin ei saa midagi muuta.

Read Tüüp ja Asukoht annavad teada, millist laadi printer on parajasti valitud ja kus see asub. Siin ei saa midagi muuta.

Rida Kommentaar määrab, kuidas &kword; suhtleb arvuti ja selle külge ühendatud printeritega.

Kui soovid trükkida dokumendi kõik leheküljed ühes eksemplaris, klõpsa nupule Trüki. Kui soovid aga trükkida mitu eksemplari või ainult teatud lehekülgi, klõpsa nupule Valikud >>

Nupp Süsteemi valikud võimaldab kasutajal muuta printerite ja &kde; trükkimissüsteemi seadistusi.

Sõltuvalt sellest, millist trükkimissüsteemi sinu arvuti kasutab, võib dialoogis esineda ka rohkem või teistsuguseid valikuid. Siinkirjeldatud peaks siiski kehtima enamiku süsteemide puhul.

Klõps nupule Valikud >> muudab dialoogi välimust:

Osas Lehekülgede valimine saab määrata, kas trükkida kogu dokument (Kõik), lehekülg, kus asub parajasti kursor (Aktiivne) või teatud leheküljed. Kui valid võimaluse Vahemik, saad sisestada ka leheküljed, mida trükkida (näiteks 3-13).

Liitkastis Trükitakse saab &kword;ile teada anda, kas soovid trükkida Paaritud leheküljed, Paarisleheküljed või Kõik leheküljed.

Paremal asuvas kastis Koopiate arv saab määrata, mitu eksemplari trükitakse. Numbri võib otse kasti kirjutada või siis muuta seda kerimisnooli kasutades. &kword; suudab korraga trükkida kuni 999 lehekülge.

&kde;l võib lasta dokumente trükkida eksemplarhaaval, kui märkida ära kast Eksemplarhaaval. Märkimise korral trükib &kde; esmalt kõik 1. eksemplari leheküljed, seejärel kõik 2. eksemplari leheküljed &etc; Kui see on märkimata, trükib &kde; esmalt määratud arvu esimest lehekülge, seejärel määratud arvu teist lehekülge &etc;

Samuti on võimalik määrata, kas dokument trükitakse lehekülgede normaalses järjestuses (esimene lehekülg kõige ennem) või tagurpidijärjestuses (esimesena viimane lehekülg).

Klõps nupule Valikud << taastab trükkimisdialoogi esialgse, piiratuma vaate.

Kui oled oma valikutega rahul, klõpsa trükkimise alustamiseks nupule OK.

Klõps nupule Loobu jätab dokumendi trükkimata.