# Lõikude vormindamine

Selles osas kirjeldatakse üksikasjalikult kõiki võimalusi, mida saab kasutada lõikude vormindamiseks.

Lõigu vormindamiseks vii kursor vajalikku lõiku. Kui soovid korraga vormindada enam kui ühe lõigu, vali vajalikud lõigud hiire või klaviatuuri abil.

Üht või enamat lõiku saab vormindada kolmel viisil:

- valides menüükäsu Vormindus Lõik...

- kiirklahviga &Alt;&Ctrl;P

- asetades hiirekursori vajaliku lõigu kohale ja klõpsates &HPN;ga. Ilmuvast menüüst vali Lõik....

Ilmub dialoog.

Dialoog Lõigu seadistused sisaldab viit kaarti: Taandus ja reavahe, Üldine paigutus, Piirded, Täpid/Numbrid ja Tabulaatorid.

## Taandus ja reavahe

Selles dialoogis saab määrata ridade ja lõikude vahemikku.

Dialoogi esimene osa nimetusega Taandus koosneb kolmest kerimiskastist:

Vasak

- Siia saab sisestada väärtuse, mille võrra valitud lõigu read asuvad eemal vasakpoolsest veerisest. Esimest rida siinmääratu ei puuduta. Selle muutmiseks tuleb määrata väärtus kastis pealdisega Esimene rida.

Parem

- Siia saab sisestada väärtuse, mille võrra valitud lõigu read (ka esimene rida) asuvad eemal parempoolsest veerisest.

Esimene rida

- Siia saab sisestada väärtuse, mille võrra valitud lõigu esimene rida asub eemal vasakpoolsest veerisest.

  Negatiivse väärtuse sisestamisel tekib negatiivne taandus.

Järgmises osas Reavahe on välja pakkuda liitkast ja kerimiskast.

Liitkastis saab määrata reavahe arvutamise viisi. Siin on mitu valikut:

Ühe-, 1,5- ja kahekordne

- Nende valimisel on ridade vahel vastavalt ühe-, poolteise- või kaherealine vahe,

Mitmekordne

- Selle valimisel saab kasutada kerimiskasti. Sinna numbrit sisestades kasutab &kword; seda reavahe kordajana. Kui sinna näiteks sisestada 1,00, siis kasutab &kword; ühekordset reavahet. Kui sisestada 2,00, kasutab &kword; topeltreavahet. Kui sisestada 3,00, kasutab &kword; kolmekordset reavahet jne. Sisestama ei pea ainult täisarve. Võid sisestada näiteks 1,87, mille korral &kword; kasutab 1,87-kordset reavahet.

Ridade vahemaa

- Selle valimisel saab kasutada kerimiskasti. Sinna numbrit sisestades lisab &kword; ridade vahele määratud vahemaa. Kui näiteks sisestada 0,75 ja &kword;is on kasutusel tollid, lisab &kword; ridade vahele 0,75 tolli.

Vähemalt

- Sellega saab määrata vähima reavahe. See on kasulik, kui sul on märkimisväärselt erineva fondisuurusega lõike. Tavaliselt arvutab &kword; reavahe rea suurimat märki arvesse võttes. Selle valikuga saab vältida väga väikest reavahet pisikest fonti kasutavate lõikude korral, muutes selle võrdseks suuremat fonti kasutavate lõikudega. Selle valimisel ei lase &kword; fontidel kattuda.

Fikseeritud

- See määrab kahe järgneva rea ülaserva konkreetse vahemaa. Kui see on määratud liiga väike, näitab &kword; tähti kattuvatena, mis muudab märkide alaosa sisuliselt loetamatuks.

  Seda ei tuleks segi ajada võimalusega Ridade vahemaa, mille korral lisatakse ridade vahele konkreetne vahemaa. Fikseeritud määratleb vahemaa kahe järjestikuse rea ülaserva vahel.

Viimases osas Lõiguvahe on kaks võimalust:

Enne

- Siia sisestatud väärtus sunnib selle võrra jätma vahet enne iga lõigu algust.

Pärast

- Siia sisestatud väärtus sunnib selle võtma jätma vahet pärast iga lõigu lõppu.

Dialoogi parempoolses osas asub eelvaatluse kast, mis näitab dokumendi ligikaudset välimust vastavalt muudatustele.

## Üldine paigutus

Selles dialoogis saab määrata, kuidas tekst asetseb rea sees. Enamikus muudes rakendustes nimetatakse seda taandeks või joondamiseks.

Ka siin näeb kaardi paremal poolel kohe eelvaatlust.

Dialoogi ülemises vasakpoolses osas aasub sektsioon Joondus.

Kui valitud on Vasak, Parem või Keskel, liigutatakse teksti real nii, et see joonduks vastavalt kas vasak- või parempoolse veerisega või asuks nende vahel tsentreeritult.

Võimaluse Äärest ääreni valimisel suurendab &kword; sõnade vahet, et iga rida (välja arvatud lõigu viimane rida) ulatuks vasakpoolsest veerisest parempoolseni.

Ühe või enama lõigu taanduse kiireks muutmiseks saab kasutada ka vastavaid tööriistariba nuppe.

Nupp | Käsk
| Joonda vasakule
| Joonda keskele
| Joonda paremale
| Joonda ühtlaselt

Alumises osas saab määrata, mida võtab &kword; ette lõiguga, kui see ei mahu täielikult ära käesolevasse raami või käesolevale leheküljele.

Esimene võimalus on Ridade kooshoidmine. Selle valimisel jäävad kõik lõigu read ühele ja samale leheküljele. Kui see ei ole valitud, võib &kword; liigutada osa lõigust uude raami või uuele leheküljele. Enamasti ei ole erilist mõtet seda võimalust valida.

Järgmised kaks võimalust on Katkestuse lisamine lõigu ette ja Katkestuse lisamine lõigu järele. Neist ühe valimisel lisatakse juhul, kui vähemalt osa lõigust on sunnitud liikuma raamigrupi järgmisse raami, vastavalt valitud võimalusele jäik raami katkestus kas lõigu ette või järele. Nii on võimalik jätta lõigu tekst järgmisse raami isegi juhul, kui hiljem selle eest teksti kustutatakse. Sageli kasutatakse neid võimalusi koos võimalusega Ridade kooshoidmine, mis tagab, et lõik ei ilmuks redigeerimise ajal uuesti leheküljele, kus teda vaja ei ole.

## Dekoratsioonid

Järgmises sektsioonis saab määrata aktiivse lõigu taustavärvi ja seadistada lõike ümbritsevaid nähtavaid piirdeid.

Klõpsuga kirjest Taustavärv paremal pool asuvale nupule saab valida värvi, mida kasutatakse lõigu taustana.

&kword; võib ümbritseda lõigu (ühest, mitmest või ka kõigist külgedest) piirdega. See võib olla pidev või katkendlik, mistahes värvi ja mistahes suuruses. Selles dialoogis saab kõiki neid omadusi määrata või muuta.

Stiil

- Liitkasti abil saab valida piirde üldise tüübi.

  Valik on kohe näha eelvaatluse aknas.

Laius

- Siin saab määrata, kui lai on piirdejoon. Mõõtühikuks on punktid.

Värv

- Värviribal klõpsates saab valida piirdejoone värvi värvi valimise dialoogi vahendusel.

Kui oled määranud, milline piirdejoon välja peab nägema, saad määrata, millisel lõigu küljel see peab asuma.

| Vasaku piirde valimine/eemaldamine. Sellele nupule klõpsates rakendatakse valitud piirdejoont lõigu vasakul serval. Uue klõpsuga saab vasakpoolse piirde eemaldada.
| Parema piirde valimine/eemaldamine. Sellele nupule klõpsates rakendatakse valitud piirdejoont lõigu paremal serval. Uue klõpsuga saab parempoolse piirde eemaldada.
| Ülemise piirde valimine/eemaldamine. Sellele nupule klõpsates rakendatakse valitud piirdejoont lõigu ülemisel serval. Uue klõpsuga saab ülemise piirde eemaldada.
| Alumise piirde valimine/eemaldamine. Sellele nupule klõpsates rakendatakse valitud piirdejoont lõigu alumisel serval. Uue klõpsuga saab alumise piirde eemaldada.

Ühes ja samas lõigus võib mitmeti kombineerida piirete stiile, laiuseid ja värve.

Selleks määra piirde stiil, laius ja värv ning vali piirete nuppe kasutades, millisel küljel soovid sellist piiret näha. Seejärel võid valida uue stiili, laiuse ja värvi ning rakendada seda järgmisele piirdele.

Eelvaatluse aknas saab kohe näha, kuidas piirded tegelikkuses hakkavad välja nägema.

## Täpid/numbrid

Üks dokumentide väga levinud elemente on nimekirjad ehk loendid. Nimekiri sisaldab reeglina mitu elementi, mida võib neist lihtsama ülevaate saamiseks nummerdada. On ka võimalik nimekirja ülejäänud teksti eristada selle elementide ette teatud erimärki asetades. Antud juhul on sellisteks erimärkideks täpid.

Selles dialoogis saab määrata nimekirjade nummerdamise või täppidega tähistamise meetodi. Samuti saab selle dialoogi abil nummerdada peatükke ja sektsioone.

Dialoogi ülaosas on kolm valikuvõimalust: Puudub, Nimekiri ja Peatükk.

Kui valitud on võimalus Puudub, siis ei märgita ei tekstis esinevaid nimekirju ega peatükke. Samuti ei ole sellisel juhul võimalik kasutada dialoogi muid võimalusi teksti vormindamisel.

Võimalust Nimekiri valides saab dokumendis luua nimekirju. Nimekirjad nummerdatakse automaatselt ning nende välimus on kogu teksti ühetaoline. Rohkem infot nimekirjade kohta leiab osast Nimekirjad.

Võimalust Peatükk valides nummerdatakse dokumendis peatükid.

## Tabulaatorid

Selles dialoogis saab määrata tabulaatori kasutamist. Täpsemat infot vaata osast Tabulaatori kasutamine.